**นายกเทศมนตรีตำบลห้วยยอด เป็นประธานการประชุมคณะกรรมการสนับสนุนการจัดทำแผนพัฒนาเทศบาล ครั้งที่ 1/2565 เพื่อจัดทำร่างแผนพัฒนาท้องถิ่น (พ.ศ.2561-2565)**

วันนี้ (11 พ.ค.65) เวลา 14.00 น. ที่ห้องประชุมเทศบาลตำบลห้วยยอด นายธวัชชัย วรพงศ์พัฒน์ นายกเทศมนตรีตำบลห้วยยอด เป็นประธานการประชุมคณะกรรมการสนับสนุนการจัดทำแผนพัฒนาเทศบาลตำบลห้วยยอด ครั้งที่ 1/2565 เพื่อพิจารณาการจัดทำ(ร่าง)แผนพัฒนาท้องถิ่น (พ.ศ.2561-2565) เพิ่มเติมหรือเปลี่ยนแปลง ครั้งที่ 4 และ(ร่าง)แผนพัฒนาท้องถิ่น (พ.ศ.2566-2570) เพิ่มเติมหรือเปลี่ยนแปลง ฉบับที่ 1 ทั้งนี้เพื่อตอบสนองความต้องการของประชาชน และสามารถบริหารโครงการและงบประมาณได้เกิดประโยชน์สูงสุดแก่ประชาชนต่อไป โดยมีคณะผู้บริหาร หัวหน้าส่วนราชการ คณะกรรมการสนับสนุนการจัดทำแผนพัฒนาเทศบาล และเจ้าหน้าที่ที่เกี่ยวข้องเข้าร่วมประชุมดังกล่าว

ในการนี้ ที่ประชุมได้รับรองรายงานการประชุมฯครั้งที่3/2564 เมื่อวันที่ 11 พฤศจิกายน 2565 และร่วมพิจารณาการจัดทำ(ร่าง)แผนพัฒนาท้องถิ่นดังกล่าว

พิมมาส จันทร์ผ่อง/นักประชาสัมพันธ์ชำนาญการ/ข่าว

11 พฤษภาคม 2565